విదేశాల నుంచి వచ్చిన ఒక పార్సిల్ను తనిఖీ చేసేందుకు రామానాయుడు స్టూడియోస్కు ఎక్సైజ్ శాఖ అధికారులు వెళ్లారనే వార్త బయటకు పొక్కడంతో రకరకాల వ్యాఖ్యానాలు వినవచ్చాయి. సోషల్ మీడియాలో అయితే నెగటివ్గా ప్రచారం వచ్చింది కూడా. ఈ ఉదంతం సినిమా ఇండస్ట్రీని మరోసారి దిగ్ర్భాంతికి గురి చేసిందని రాసినవాళ్లూ ఉన్నారు. ఒక ఆంగ్ల పత్రిక ఈ విషయాన్నే ప్రస్తావిస్తూ శుక్రవారం వార్త ప్రచురించడంతో రానా అసహనానికి గురయ్యారు. సిద్ధాంతాలకు కట్టుబడిన పత్రిక నుంచి ఇలాంటి వార్త ఊహించలేదని అన్నారు. తన ట్విట్టర్ ఖాతా ద్వారా స్పందించిన ఆయన ‘‘సిద్ధాంతాలున్న ప్రెస్ మీది. అలాగే పనిచేయండి. కేవలం మీలాగే మేం కూడా ఇండివిడ్యువల్స్మని అర్థం చేసుకోండి. నా గురించి రాయాలనుకుంటే నిజంగా చాలా ఉంది. నాకొచ్చిన పార్సిల్ నా రూమ్ కోసం వచ్చిన ఫర్నిచర్. దయచేసి ఈ పార్సిల్ను ఒక స్కాండల్గా మార్చకండి. దాన్ని సంబంధంలేని విషయంలోకి లాక్కండి. నా సినిమా ఒకటి విడుదలకు సిద్ధంగా ఉంది. ఒక టాప్ రేటెడ్ టీవీ షోకు పనిచేస్తున్నా. కబడ్డీ, బాక్సింగ్ సీజన్లకు భాగంగా ఉన్నా’’ అని రాసుకొచ్చారు. ఈ సందర్భంగా తనకొచ్చిన పార్సిల్ను కూడా ఆయన పోస్ట్ చేశారు.
videsala nunchi vachina oka paarsilnu tanikhee chesenduku ramanayudu studioscu exise saakha adhikaarulu vellaarane vaarta bayataku pokkadamtho rakarakaala vyaakhyaanaalu vinavachaayi. soshal medialo ayithe negativgaa prachaaram vachindi kuudaa. ee udantam sinima industriini marosari digrbhaantiki guri chesindani raasinavaalluu unnaaru. oka aangla patrika ee vishayaanne prastaavistuu sukravaaram vaarta prachurinchadamtho rana asahanaaniki gurayyaru. siddhaantaalaku kattubadina patrika nunchi ilanti vaarta oohinchaledani annaru. tana twitter khata dwara spandinchina aayana ‘‘siddhaantaalunna press meedi. alaage panicheyandi. kevalam meelaage mem kuudaa individyuvalsmani artham chesukondi. naa gurinchi rayalanukunte nijamgaa chala undi. naakochina parsil naa room kosam vachina furnicher. dayachesi ee paarsilnu oka scandalga marchakandi. daanni sambandhamleni vishayamloki lakkandi. naa sinima okati vidudalaku siddamgaa undi. oka tap rated tv shoku panichestunna. kabaddi, baxing seejanlaku bhagamga unna’’ ani raasukochaaru. ee sandarbhamgaa tanakochina paarsilnu kuudaa aayana post chesaru.